

**Ravijuhendi „Kroonilise venoosse haavandi käsitlus“ töörühma koosolek nr 1**

Toimumise aeg: 02.09.2022 kell 14.00–17:16

Toimumise koht: veebiplatvorm Teams

**Osalesid** töörühma liikmed Heli Järve, Evo Kaha, Tiiu Kaha, Mai Stern, Hanna Leemet, Liina Kivi, Maire Karelson. Sekretariaadi liikmetest osalesid Oliver Taul ja Ingel Soop. Püsisekretariaadi esindajatest osalesid Liisa Saare ja Kaja-Triin Laisaar.

**Ei osalenud** etteteatamisega sekretariaadi liikmed Solveig Verbu ja Kristi Tiimann.

Koosolekul osales töörühma 7st liikmest 7, millega oli kvoorum koos.

Koosolekut juhatas püsisekretariaadi esindaja Liisa Saare, protokollis Liisa Saare.

**Koosoleku päevakava:**

**1. Ravijuhendi protsessi koolitus**

Püsisekretariaadi liige Kaja-Triin Laisaar tegi ravijuhendite protsessi koolituse ravijuhendi meeskonnale.

**2. Tutvustusring ja huvide deklaratsioonid**

Ravijuhendi meeskonna liikmed tutvustasid end teistele liikmetele. Liisa Saare palus saata huvide deklaratsioonid, mis veel ei olnud temani jõudnud. Huvide deklaratsiooni koondi vaatamine toimub järgmisel koosolekul.

**3. Patsientide esindaja**

Töörühm arutas, kes võiks konkreetses juhendis olla patsientide esindaja, kuivõrd patsientide kojast ei ole me vastust saanud.

Töörühma liige Tiiu Kaha lubas rääkida oma patsiendiga, kas ta oleks nõus.

**4. Töörühma ja sekretariaadi juhi valimine**

Töörühma juhiks sai ükshäälselt Heli Järve, sekretariaadi juhiks Oliver Taul. Juhid kinnitatakse RJNK koosolekul 13.09.22.

**5. Ravijuhendi käsitlusala koostamine**

Käsitlusala dokumendis defineeris töörühm käsitletavad teemad ning teemad, mida käesolev juhend ei käsitle. Lisaks defineeris töörühm kasutajate sihtrühma ning hõlmatud isikute rühma.

Arvestades, et tegu on ajakohastatava ravijuhendiga, tegi Liisa Saare ettepaneku vaadata vana juhendi soovitused üle ning töörühma otsustada jäi, milliseid soovitusi tuleks ajakohastada ja kliinilisi küsimusi lahti võtta ning kas oleks vaja täiendavaid küsimusi esitada.

Töörühm otsustas lahti võtta kompressioonravi küsimuse, ultraheli tegemise küsimuse, nekrektoomia küsimuse (lisaks käsitleda teisi nekrektoomia võimalusi), erialaarstile suunamise küsimuse (tervishoiukorralduslik) ning töörühm otsustas võimalusel käsitleda venoaktiivsete preparaatide küsimust. Töörühm otsustas, et teatud soovitusi tuleks natuke ümber sõnastada selguse mõttes. Liisa Saare lubas teha käsitlusala mustandi järgmiseks koosolekuks valmis.

**6. Järgmised koosolekud**

Töörühma arutelu tulemusena on järgmised koosolekud:

27.09.22 kell 14-16:00 veebis (käsitlusala)

26.10.22 kell 15-18:00, koosoleku koht täpsustub

Protokoll on koostatud 05.09.22